**Adatkezelési tájékoztató**

*A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) szóló az Európai Parlament és a Tanács (EU) 2016/679 rendelet* (a továbbiakban: általános adatvédelmi rendelet) 13. cikkében és egyéb vonatkozó rendelkezéseiben foglaltak szerint a ***Magyar Honvédség 2. Sportszázadába történő felvétel elnyeréséhez kiírt pályázattal*** összefüggő adatkezeléssel kapcsolatosan a következőkről tájékoztatom:

1. **Az adatkezelő**

a)

neve:Honvédelmi Minisztérium (1055 Budapest, Balaton u. 7-11., telefonszám: 474-1111, honlap: kormany.hu, email cím: adatvedelem@hm.gov.hu),

képviselője: Szalay-Bobrovniczky Kristóf miniszter

adatvédelmi tisztviselője és elérhetősége: dr. Ujfaludi Zoltán ezredes, 474-1111/21-388

b)

neve: Nemzeti Sportügynökség Nonprofit Zrt. (1007 Budapest, Margitsziget hrsz. 23800/6. honlap: nsu.hu e-mail cím: info@nsu.hu)

képviselője: Bíró Péter elnök-vezérigazgató

adatvédelmi tisztviselőjének neve és elérhetősége: dr. Lóczi Zsolt, +36/30-210-3369

**II. Az adatkezelés**

1. **Az adatkezelés céljai**

| **Az adatkezelés célja** | **Az adatkezeléssel érintettek köre** | **Az adatkezelés jogalapja** | **Kezelt adatok megnevezése** | **Az adatkezelés időtartama** | **A kezelt személyes adatok gyűjtésének forrása** |
| --- | --- | --- | --- | --- | --- |
| **a) a *Magyar Honvédség 2. Sportszázadába történő felvételhez* kiírt pályázatra történő jelentkezés**  | Pályázó, kapcsolattar-tásra kijelölt személy | Az általános adatvédelmi rendelet *6. cikk (1) bekezdés b) pontja* (azaz: az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges) |  A Pályázó neve, leánykori neve, anyja neve, születési helye, ideje, lakcíme, telefonszáma, e-mail címe, sporteredményei, munkahelyének neve és címe.A Pályázó adatkezelési nyilatkozaton szereplő aláírása, A kapcsolattartó neve, telefonszáma, e-mail címe. | Az adatkezelő az adatkezelés szükségességét az adatok keletkezését követően három évente felülvizsgálja. | A kezelt adatokat az érintett szolgáltatja. |
| **b)** kép- és hangfelvétel készítése a nyertes pályázók vonatkozásában | A pályázaton nyertes személyek. | Az általános adatvédelmi rendelet 6. cikk (1) bekezdés b) pontja (azaz: az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges). | A pályázaton nyertes személy hangja és képmása. | Az adatkezelő az adatkezelés szükségességét az adatok keletkezését követően három évente felülvizsgálja. | A kezelt adatokat az érintett szolgáltatja. |

**III. Adatközlés, adattovábbítás, adatfeldolgozás, adatkezelés időtartama**

a) A hivatalos szervek általi esetleges megkeresésre (pl. rendőrség, ügyészség, bíróság) adatot közlünk.

b) A pályázat alapján a 2. Sportszázadba felvételt nyert személyek neve, hangja és képmása felhasználásra kerülhet a Minisztérium pályázattal kapcsolatos kommunikációs tevékenységéhez a közösségi médiában. A nyertesek által megadott személyes adatokat az adatkezelő által megbízott ügyintézőkön kívül a Minisztérium az Értékelő Bizottság részére − kizárólag a pályázatok értékelése céljából – megismerhetővé teszi.

c) Adatokat harmadik országba vagy nemzetközi szervezet részére nem továbbítunk.

d) Adatfeldolgozót nem veszünk igénybe.

**IV. Az Ön jogai**

a) Ön jogosult arra, hogy az adatkezeléssel összefüggő tényekről az adatkezelés megkezdését megelőzően **tájékoztatás**t kapjon, jelen tájékoztató e jogának érvényesülését szolgálja.

b) Ön az adatkezelés teljes időtartama alatt az adatkezelő által kezelt személyes adataira vonatkozólag az alábbiakat kérelmezheti:

* személyes adatokhoz való **hozzáférés**t,
* személyes adatainak **helyesbítés**ét, amennyiben azok pontatlanok,
* kérelmezheti adatainak **törlés**ét („az elfeledtetéshez való jog”), amennyiben az alábbiakban felsorolt indokok valamelyike fennáll:
* a személyes adatokra már nincs szükség abból a célból, amelyből azokat gyűjtötték vagy más módon kezelték;
* a személyes adatokat jogellenesen kezelték;
* a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;

c) Ön jogosult arra, hogy kérésére az adatkezelés **korlátozás**ára kerüljön sor, amennyiben az alábbiakban felsorolt esetek valamelyike teljesül:

* ha Ön vitatja az adatai pontosságát (korlátozás arra az időtartamra vonatkozik, míg az adatkezelő az adatok pontosságát ellenőrzi),
* jogellenes adatkezelés esetén, Ön törlés helyett az adatok felhasználásának korlátozását kéri,
* az adatkezelőnek már nincs szüksége a személyes adatokra adatkezelés céljából, de Ön igényli azokat a jogi igényeinek előterjesztéséhez, érvényesítéséhez vagy védelméhez.

d) Amennyiben megítélése szerint az Önre vonatkozó személyes adatok kezelése megsérti az általános adatvédelmi rendeletet, úgy az adatkezelő adatvédelmi tisztviselőjéhez, a lakóhelye vagy tartózkodási helye szerint **illetékes törvényszékhez fordulhat**, valamint **panaszt tehet** a Nemzeti Adatvédelmi és Információszabadság Hatóságnál (1055 Budapest, Falk Miksa utca 9-11., levelezési cím: 1363 Budapest, Pf. 9., telefon: +36 (1) 391-1400; e-mail: ugyfelszolgalat@naih.hu; honlap: www.naih.hu).